24. mail tarru lastud sülem otsustas paar nädalat hiljem uuesti sülemleda. Pidasin nõu Metsamesinikuga. Põhjus oli ilmselt ruumipuuduses. Vastavalt tema soovitusele hoidsin sülemit 2 päeva keldris jahedas. Eemaldasin tarust kõik kupud ja kupualgmed (enne sülemi tagasiajamist). Lisasin juurde korraga 6 kärjepõhja selliselt, et tõstsin ringi ka juba tarusolevad raamid. Vähemalt neli päeva on nüüd pere ilusti  koos püsinud ja hoogne korje käimas. Tänud metsamesinikule ja mulle õppetund, anna mesilastele ruumi :D